ઉત્તર પ્રદેશ સ્થિત ઉન્નાવમાં થયેલા ગેંગરેપ મામલે ભારતીય જનતા પાર્ટીના એક નેતાએ ચોંકવનારો ખુલાસો કર્યો છે. ભાજપ નેતા આઇપી સિંહે ટ્વિટ કરીને કહ્યું છે કે એક મોટા નેતાના હસ્તક્ષેપના કારણે હાલ આ મામલે સમગ્ર પાર્ટીને ભોગવવું પડી રહ્યું છે. આઇપી સિંહે 11 એપ્રિલે ટ્વિટ કર્યું હતું કે "કુલદીપ સેંગરને પકડી લેવાનો નિર્ણય પૂજનીય યોગીજીએ લીધો હતો અને CM ઓફિસમાં ધરપકડ સાથે જ ઉન્નાવ કેપ્ટનને પણ નિલંબિત કરવાનું પણ મહારાજજીએ નક્કી કરી લીધું હતું પણ અચાનક જ એક મોટા વ્યક્તિના હસ્તક્ષેપથી મામલો લંબાઇ ગયો. જેના કારણે હવે સમગ્ર પાર્ટીને આ કારણે ભોગવવું પડી રહ્યું છે."